इस तरह इशिता ने अलेक्जेंडर फर्नांडीस के साथ मिलकर फरवरी से “मुक्का मार” मुहिम की शुरूआत की। इसके लिए उन्होंने वर्सोवा बीच में नाना नानी चौक के पास स्थित स्लम एरिया को चुना। यहां पर लड़कियों को मार्शल आर्ट कूंग-फू की मुफ्त में ट्रेनिंग दी जाती है। इशिता इस मुहिम को अपनी संस्था ‘आमद’ के जरिये चलाती हैं। इसके लिए उन्होने अलेक्जेंडर फर्नांडीस अपने साथ 4 इंस्ट्रक्टर को रखा हुआ है। ‘मुक्का मार’ की ये क्लास हर शनिवार और रविवार शाम 5:30 बजे से 7 बजे तक चलती हैं। इशिता ने 10-15 लड़कियों के साथ इस मुहिम की शुरूआत की और कुछ वक्त बाद ही ये संख्या बढ़कर 50-60 हो गई। इस समय इनसे करीब 75 लड़कियां कुंग-फू की ट्रेनिंग ले रहीं हैं। ट्रेनिंग ले रही इन लड़कियों की उम्र 5 से 15 साल के बीच है। इन लड़कियों को 2 ग्रुप में कुंग-फू की ट्रेनिंग दी जाती है।